Hinta riippuu hyvin paljon siitä, millaista teknologiaa OLED-paneelin kylkeen aiotaan pakata. Korkeampi resoluutio, parempi suoritin, laadukkaammat materiaalit ja kaiuttimet nostavat kaikki hintaa. Edullisimpia malleja saa nykyään kuitenkin jo alta tuhannen euron.
Keskihintaisista ja isommista OLED-malleista saa maksaa kuitenkin jo tuplaten tai triplaten, kun taas kokeelliset rullattavat OLED-mallit maksavat kuusinumeroisia lukuja. 48-tuumaisissa hinnat ovat niin ikään huomattavasti edullisemmat kuin 82-tuumaisissa malleissa.
Lisäksi Black Fridayn ja kauppojen omien alennuspäivien kyttääminen kannattaa, sillä tuolloin televisioita saa usein useita satoja euroja edullisempaan hintaan. Kannattaa kuitenkin huomioida, että tällöin myynnissä on usein vuoden tai pari vanhoja malleja.